25/01/2010 | Administración LocalMunicipal
Boqueixón
Aprobación definitiva do Regulamento de condecoracións, honras e distincións

ANUNCIO Non presentándose ningunha reclamación contra a modificación, do Regulamento de condecoracións, honras e distincións outorgadas polo Concello de Boqueixón, aprobada no Pleno do día 11 de novembro de 2009, queda definitivamente aprobado polo que procede a súa publicación íntegra: REGULAMENTO DE CONDECORACIÓNS, HONRAS E DISTINCIÓNS OUTORGADAS POLO CONCELLO DE BOQUEIXÓN CAPÍTULO I DOS TÍTULOS, HONRAS E CONDECORACIÓNS OFICIAIS DO CONCELLO DE BOQUEIXÓN Artigo 1. Para a concesión de tódalas distincións honoríficas que queden aquí relatadas, o Concello terá que observar as normas que seguidamente se indican. Artigo 2. Tódalas distincións ás que se fai referencia neste regulamento teñen carácter exclusivamente honorífico sen que lle outorguen ningún dereito administrativo ou de carácter económico. CAPÍTULO II DAS FORMALIDADES PARA A CONCESIÓN DE DISTINCIÓNS HONORÍFICAS Artigo 3. Para a concesión de calquera honra ou distinción que estea dentro deste regulamento faise necesario e indispensable a apertura dun expediente donde se faga constar os méritos ou circunstancias que xustifiquen o seu outorgamento. Artigo 4. A tramitación para outorgar calquera das distinción ou título honorífico deberá ser secreta, non poderá darse información ningunha mentras se tramita o expediente, nin figurar os extractos da sesión, nin expedir certificacións ningunha ata que o acordo sexa firme. Artigo 5. O Concello poderá privar das distincións que son obxecto deste regulamento, calquera que sexa a data na que se concedese, a quen incorra en faltas que aconsellen esta medida. CAPÍTULO III DOS TÍTULOS DE FILLO PREDILECTO E DE FILLO ADOPTIVO DE BOQUEIXÓN Artigo 6. O título de fillo predilecto de Boqueixón só poderá ser concedido os nacidos en Boqueixón, que destaquen polas súas calidades persoais e singularmente polos seus servizos en beneficio, mellora e honra de Boqueixón, tendo acadado prestixio e consideración en xeral. O nomeamento de fillo adoptivo poderá concederse a persoas que, sin haber nado en Boqueixón, reunan os méritos e circunstancias descritas anteriormente. Ámbolos títulos poderán ser concedidos como homenaxes póstumos a personalidades falecidas nas que concurrisen os méritos citados. Artigo 7. A concesión do título de fillo predilecto e fillo adoptivo de Boqueixón haberá de acordarse, logo de expediente acreditativo dos seus merecementos, a proposta do alcalde polo Pleno co voto favorable da maioria absoluta dos membros da corporación municipal. Artigo 8. Unha vez aprobada a concesión do título de fillo predilecto ou de fillo adoptivo, a corporación acordará a data na que se realizará unha nova sesión plenaria para proceder a entrega, nun acto solemne, no salón de sesións da casa consistorial. Artigo 9. Os títulos de fillo predilecto e fillo adoptivo de Boqueixón, darán dereito a quen os ostenten, a ocupar un lugar preferente nos actos organizados polo Concello. CAPÍTULO IV DO NOMEAMENTO DE MEMBROS HONORARIOS DO CONCELLO DE BOQUEIXÓN Alcalde ou alcaldesa honoraria Artigo 10. Para acadar este título deberán ser posuidores de evidentes méritos e calidades persoais e ter un recoñecemento público ademais de ter ocupado o cargo de alcalde ou alcaldesa de Boqueixón, non podendo outorgarse mentres estea en activo senón cando xa non estea ocupando o cargo de rexidor municipal. Este nomeamento será a máis alta distinción que outorgue o Concello de Boqueixón ás persoas que así o requira a corporación por acordo da maioria absoluta, non podendo outorgarse máis nomeamento de alcaldes honorarios mentres vivan tres nomeados con este cargo. Trátase dun cargo que ten carácter vitalicio e o alcalde da corporación poderá encomendarlle funcións representativas cando haxa que exercelo fóra do termo municipal. Nos demais actos oficiais que realice o Concello, ocupará o lugar preferente que a corporación municipal sinale, e asistirá a eles levando a medalla acreditativa de honra que recibiu. Recibirá diploma, bastóns de mando da vila así como medalla corporativa. Concelleiro ou concelleira honoraria Artigo 11. O seu traballo ó fronte da administración ha de ter un recoñecemento público por medio dunha labor constante e con dedicación ós boqueixanenses. Para poder recibir este título ou distinción debe ter ocupado o cargo de concelleiro ou concelleira, e ao igual co título de alcalde ou alcaldesa honoraria, non poderá outorgarse mentres estea ocupando o cargo, senón unha vez que deixe o posto. Non se outorgarán máis títulos de concelleiros ou concelleiras honorarias mentres vivan dez galardoados. O cargo será vitalicio, correspondéndolle as mesmas atribucións que lle encomende o alcalde ou alcaldesa da corporación, ó igual ca no caso de alcalde ou alcaldesa honoraria. Será galardoado con diploma e medalla corporativa. Título de embaixador ou embaixadora Artigo 12. Poderá ser outorgado a persoas que pola súa traxectoria vital e profesional destaquen por enriba dos demais e que leven alí por onde van o nome do Concello de Boqueixón, asi como dos seus lugares, parroquias e paraxes. As persoas ás que se lles conceda o título de embaixador ou embaixadora de Boqueixón terán dereito a acompañar á corporación municipal nos actos ou solemnidades ós que esta concorra, ocupando o lugar que se lle sinale. CAPÍTULO V DA MEDALLA DE OURO DE BOQUEIXÓN Artigo 13. A medalla de ouro de Boqueixón terá a consideración da condecoración municipal máis distinguida polo que, respondendo a esta singularidade reservarase a súa concesión ós casos máis excepcionais de méritos extraordinarios que concorran en personalidades, entidades ou corporacións municipais, nacionais ou extranxeiras, que polos seus méritos e servizos prestados ao municipio poidan ser considerados polo Concello dignos de tódolos merecementos. Artigo 14. Tramitado o expediente e redactada a proposta definitiva, se ésta fose favorable, remitirase ao pleno e a corporación deberá pronunciarse, sendo necesaria para a súa aprobación o voto favorable da maioria absoluta da corporación. Artigo 15. O outorgamento desta condecoración, quedará referendado polo acto de entrega dos correspondentes diplomas e medalla de solapa se a houbese. O acto terá a mesma solemnidade que as demais distincións ofrecidas polo Concello. As medallas, axustaranse ó modelo oficial que o propio Concello ten regulado. CAPÍTULO VI DO RECOÑECEMENTO DOS SERVIZOS PRESTADOS Artigo 16. Os funcionarios que destacaran pola súa entrega e dedicación no desenvolvemento dos seus cometidos poderán recibir a medalla de ouro polos seus servizos cando prestaran alomenos trinta anos sin nota desfavorable no seu expediente. Poderán optar á medalla de prata polos servizos prestados cando levasen, polo menos vinte anos de servizos nas mesmas condicións. Artigo 17. Os diversos órganos da corporación poderán formular un voto de agradecemento ou expresar o seu recoñecemento á labor desempeñada polo persoal municipal cando ésta se desenvolvese con eficacia e dedicación. Tamén poderán expresar o seu voto de recoñecemento os particulares que colaborasen meritoriamente coa corporación. CAPÍTULO VII DA DENOMINACIÓN DE ESPAZOS PÚBLICOS, DA INSTALACIÓN DE ESTATUAS E MONUMENTOS, DA REALIZACIÓN DE ACTOS DE HOMENAXE Artigo 18. Os acordos para a denominación de espazos públicos para a colocación de estatuas e monumentos e para a realización de actos de homenaxe promovidos polo Concello adoptaranse polo pleno co voto favorable da maioria dos asistentes en sesión convocada para o efecto. Artigo 19. No caso en que a denominación referida no artigo anterior recaese nunha persoa viva deberá contarse co voto unánime de tódolos membros da corporación asistentes a sesión na que se trate o referido asunto. Artigo 20. O cumprimento dos acordos anteriores realizarase en acto público, anunciado anteriormente. CAPÍTULO VIII DO PROCEDEMENTO I) Procedemento xeral Artigo 21. Tódalas iniciativas e suxerencias para a aplicación deste regulamento dirixiranse por escrito, con carácter reservado, á Alcaldía. Artigo 22. A instrucción do expediente corresponderá á comisión de honras e distincións que practicará unha información exhaustiva e determinará, por unanimidade, o título, condecoración ou distinción que se lle deba outorgar ao homenaxeado. Artigo 23. Rematada a instrucción do expediente e tamén o prazo concedido para o efecto, remitirase á Alcaldía que, de non existir acordo da comisión poderá arquivalo ou noutro caso remitirase o expediente ao pleno coa sua proposta. Artigo 24. As votacións que realicen os diversos órganos colexiados da corporación nestes expedientes deberán ser secretas. Artigo 25. No caso de que o acordo ou resolución fose negativo non se expedirá copia ou certificación ningunha nin se utilizarán os informes e antecedentes para finalidade allea, baixo a responsabilidade de quen infrinxa este precepto. II) Procedementos especiais Artigo 26. Por razóns de urxencia e oportunidade, con carácter excepcional, e sempre que os méritos do homenaxeado fosen notorios o presidente da corporación municipal poderá remitir directamente ao pleno a proposta razoada do outorgamento do título, condecoración ou distinción correspondente. Artigo 27. Os grupos municipais poderán presentar directamente ao pleno as propostas sobre a denominación de espazos públicos, non podendo recaer acordo en tanto non sexan informadas pola comisión de honras e distincións. CAPÍTULO IX DO LIBRO DE REXISTRO DE DISTINCIÓNS HONORÍFICAS Artigo 28. A secretaría da corporación vixiará que se leve un libro rexistro, dividido en tantas seccións como sexan as honras, condecoracións e distincións establecidas neste regulamento, no que se inscribirán cronoloxicamente as circunstancias correspondentes ós favorecidos, a razón e a data da concesión. DISPOSICIÓNS ADICIONAIS Primeira. O pleno da corporación poderá acordar a limitación e concesión de honras, distincións e condecoracións cando sexa excesiva a súa prodixialidade podendo empanar a súa relevancia ou cando así o estime conveniente para a racionalización do seu outorgamento. Segunda. O Concello poderá privar das distincións que sexan obxectivos deste regulamento, calquera que fose a data da concesión, a quen incorra en faltas que aconsellen esta medida extrema. A privación deberá xuntar os mesmos votos favorables que os esixidos para a súa concesión. DISPOSICIÓN TRANSITORIA Primeira e única Cantas personalidades ou entidades corporativas estivesen actualmente en posesión dalgunha das distincións que sexan materia deste regulamento, continuarán co disfrute das mesmas con tódolos dereitos, honras e prerrogativas recoñecidas, ou por anteriores acordos municipais ditados con relación das distincións enumeradas. ANEXOS AO REGULAMENTO TEXTO DO PERGAMEO PARA FILLOS ADOPTIVOS O Concello de Boqueixón, no desexo de que quede constancia do seu agradecemento e interpretando o sentir dos seus veciños, hónrase concedendo Don/dona. O título de fillo adoptivo de Boqueixón, como público recoñecemento aos méritos contraídos a través da súa conduta observada en pro dos intereses morais e materiais deste municipio. Boqueixón, a. de. de. O alcalde/esa O secretario/a TEXTO DO PERGAMEO PARA OS TÍTULOS DE REXEDOR (ALCALDE OU ALCALDESA, CONCELLEIRO OU CONCELLEIRA, EMBAIXADOR OU EMBAIXADORA HONORARIO/A) O Concello de Boqueixón, no desexo de que quede constancia do seu agradecemento e interpretando o sentir dos veciños, hónrase conceder a. Don/dona. O título de rexedor/a (alcalde/alcaldesa, concelleiro/concelleira, embaixador/embaixadora) honorario/a, como público recoñecemento ós méritos contraidos a través da súa conduta observada en pro dos intereses morais e materiais deste municipio. Boqueixón,. de. de. O alcalde/esa O secretario/a DIPLOMA O alcalde da corporación municipal de Boqueixón, D., en cumprimento do acordo plenario de … Concede: a medalla de ouro 20. do Concello de Boqueixón a. Polo que expido este título en Boqueixón,. de. de. O secretario/a O alcalde/esa CARACTERÍSTICAS DA MEDALLA DE OURO DE BOQUEIXÓN A súa forma e dimensións son as seguintes: Será redonda, cun diámetro de seis centímetros. En Boqueixón, 15 de xaneiro de 2010. O alcalde Adolfo Gacio Vázquez